Daily Trading Strategy (บ่าย) – บล.ธนชาต
Daily Trading Strategy(บ่าย) - บล.ธนชาต
19 ธ.ค. 2559

Daily Trading Strategy(บ่าย) – บล.ธนชาต
 
SET เคลื่อนไหวแคบ… “ซื้อ” PLANB กำไรจะกลับมาเติบโตสูงในปีหน้า
ดัชนี SET อยู่ที่ 1,523.09 จุด +0.58 จุด +0.04% ปริมาณซื้อขาย 17,035 ลบ.
 
แนวรับ :          1,520 / 1,516          แนวต้าน :          1,530
 
สรุปทิศทางและแนวโน้มตลาด
SET เคลื่อนไหวแคบในกรอบ 1,516-1,530 จุด ปลายปี: SET เคลื่อนไหวแคบตลอดช่วงเช้าที่ผ่านมา และคาดว่าจะเคลื่อนไหวในกรอบ 1,516-1,530 จุด ในช่วง 2 สัปดาห์สุดท้ายของปีนี้ โดยมองการอ่อนค่าของเงินบาทและการเพิ่มขึ้นของ Bond Yield จะกดดันกระแสเงินทุนไหลออก แต่แรงซื้อของ LTF จะเป็นปัจจัยหนุนทำให้ downside risk ของ SET จำกัดในช่วงนี้
“ซื้อ” PLANB…กำไรจะกลับมาเติบโตสูง 62% ในปีหน้า: แนะนำ “ซื้อ” PLANB ด้วยเป้าหมายพื้นฐาน 6.80 บาท จาก 1) อุตาหกรรมสือนอกบ้านมีการเติบโต 9% ต่อปีตั้งแต่ปี 2011 ดีกว่าอุตสาหกรรมสื่อโดยรวมที่เติบโตเพียง 2% ต่อปีเท่านั้น ซึ่ง PLANB ถือว่าเป็นผู้นำในกลุ่มสื่อโฆษณานอกบ้าน 2) การหารายได้แหล่งใหม่จากสื่อการตลาดด้านกีฬา โดยชนะประมูลการเป็นตัวแทนบริหารสิทธิประโยชน์ของสมาคมกีฬาฟุตบอลฯ และบริษัทพรีเมียร์ลีก (ไทยแลนด์จำกัด) ปี 2017-20 ซึ่งล่าสุดสามารถหารายได้ ได้แล้ว 510 ล้านบาทในปี 2017 ซึ่งเป็นธุรกิจที่มีอัตรากำไรสูง และเป็นผลักดันอัตรากำไร (Gross profit) สูงขึ้นเป็น 37.1-39.1% ในปี 2017-18 จากปี 2016 ที่ 32% 3) กำไร 4Q16 ที่อ่อนตัวลงเนื่องจากเป็นช่วงเวลาไว้ทุกข์ ไม่ได้ทำให้พื้นฐานเปลี่ยน มองกำไรจะกลับมาขยายตัวแกร่ง 62% ในปีหน้า ขณะที่ 4) ถ้าพิจารณาในทางเทคนิค ราคาหุ้นยืนเหนือเส้นค่าเฉลี่ย 3 ที่ 5.55 บาท คาดปรับสูงขึ้นทดสอบ downtrend line ที่ 6.00 หรือถัดไปที่ 6.40 บาท
 
หุ้นที่น่าสนใจทางเทคนิค
PLANB “ซื้อ” ราคาหุ้นดีดตัวขึ้นทะลุกรอบสามเหลี่ยม Ascending พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ ADX และ MACD ชี้ขึ้น เป็นจังหวะซื้อเก็งกำไร มีแนวต้านแรกที่ 6.00 บาท ผ่านได้มีเป้าหมายถัดไปที่ 6.40 บาท
KCAR “ซื้อ” ราคาหุ้นดีดตัวขึ้นด้วยแท่งเทียน White Marubozu พร้อมปริมาณการซื้อขายสูงกว่าปกติ สอดคล้องกับเครื่องมือ MACD พลิกกลับเป็นบวกวันแรกและ DI+ ชี้ขึ้น เป็นจังหวะซื้อเก็งกำไร มีแนวต้านแรกที่ 12.80 บาท และถัดไปที่ 14.00 บาท
          